CELEX: E2017J0005
Language: hu
Date: 2017-12-21 00:00:00
Title: A Bíróság ítélete (2017. december 21.) az E-5/17. számú – Merck Sharp &amp; Dohme Corp. kontra az Izlandi Szabadalmi Hivatal (Einkaleyfastofan) ügyben (1768/92/EGK rendelet – Gyógyszerek – Kiegészítő oltalmi tanúsítvány – Negatív időtartamú tanúsítvány)

12.4.2018   
            
            
               HU
            
            
               Az Európai Unió Hivatalos Lapja
            
            
               C 130/3
            
         A BÍRÓSÁG ÍTÉLETE
   (2017. december 21.)
   az E-5/17. számú
   Merck Sharp & Dohme Corp. kontra az Izlandi Szabadalmi Hivatal (Einkaleyfastofan) ügyben
   
      (1768/92/EGK rendelet – Gyógyszerek – Kiegészítő oltalmi tanúsítvány – Negatív időtartamú tanúsítvány)
   
   (2018/C 130/03)
   Az E-5/17. számú, Merck Sharp & Dohme Corp.kontra az Izlandi Szabadalmi Hivatal (Einkaleyfastofan) ügyben – a Bírósághoz az Izland Legfelsőbb Bírósága (Hæstiréttur Íslands) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján a gyógyszerek kiegészítő oltalmi tanúsítványának bevezetéséről szóló, 1992. június 18-i 1768/92/EGK tanácsi rendelet értelmezésével kapcsolatban – a Carl Baudenbacher elnökből, Per Christiansen előadó-bíróból és Páll Hreinsson bíróból álló Bíróság 2017. december 21-én ítéletet hozott, amelynek rendelkező része a következő:
   Az 1768/92/EGK rendelet engedélyezi kiegészítő oltalmi tanúsítvány kiállítását abban az esetben, ha az alapszabadalom iránti bejelentés benyújtásának napjától a forgalomba hozatalra vonatkozó első engedély keltezésének napja között eltelt időszak öt évnél rövidebb. Ezt az eredményt nem érinti az a tény, hogy EGT Vegyes Bizottságnak az 1901/2006/EK rendeletet és a 469/2009/EK rendeletet az EGT-megállapodásba foglaló határozata még nem lépett hatályba.